cyanic-selkie/wikianc huggingface dataset:
ויקי קרייפס
ביוגרפיה
קרייפס נולדה בעיר לוקסמבורג, בת לאב לוקסמבורגי, שניהל חברת הפצת סרטים, ואם גרמנייה. סבה, רוברט קרייפס, היה פוליטיקאי וחבר בתקופת המלחמה בתנועת ההתנגדות הלוקסמבורגית לנאצים בזמן מלחמת העולם השנייה. קרייפס חוותה את חוויות המשחק הראשונות שלה בבית הספר התיכון Lycée de Garçons בלוקסמבורג, ולמדה בקונסרבטוריון של העיר לוקסמבורג. בשנת 2004, היא לא הייתה משוכנעת שהקריירה שלה תהיה עתידה. במקום להירשם לאחד מבתי הספר לדרמה, היא השתתפה בפרויקט חברתי בבית הספר היסודי של עיירה בדרום אפריקה ליד קניסנה. זה אישר את נחישותה ללמוד משחק, במטרה להופיע על במות תיאטרון. היא למדה באוניברסיטת ציריך לאמנויות, תוך שהיא מקבלת ניסיון במשחק בתיאטרון Schauspielhaus Zürich.
נסים רפאל יצחק צורייאנו
רבי נסים רפאל יצחק צורייאנו היה רבה של יוזיל חיסאר (איידין) במאה ה-19 ומחבר שו"ת תאיר נרי.
תולדותיו
נולד ב-1820 ברודוס ולמד בישיבתו של רבו המובהק, רבי מיכאל יעקב ישראל, רבה של העיר, שחיבב אותו מאד. היה עמיתו בתורה של רבי אהרן אמאטו, אל עירו, יוזיל חיסאר, עבר בהמשך ושם כיהן כדיין ובהמשך כראב"ד וכרב הקהילה היהודית בעיר ובסביבותיה, לאחר פטירתו של רבי משה בר מיימון, שהיה רב הקהילה הקודם . כאשר לא היה נמצא בעיר, כגון בשנת התקצ"א, בה נפטרה אמו, היה דורש בה רבי יעקב פארדו. לא היו ברשותו ספרים רבים בעת כתיבת חידושיו ותשובתיו. שמו המרכזי היה יצחק, ובחתימתו היה כותב "רפאל יצחק", השם נסים נוסף לו ככל הנראה לאחר מחלה. רבי שלמה חכים כותב לו:
יוהאן אלברכט הראשון, דוכס מקלנבורג
ביוגרפיה
כאשר אביו מת ב-1547, יוהאן אלברכט ואחיו אולריך השלישי וגאורג ירשו במשותף את דוכסות מקלנבורג-גיסטרו, ירושה שאושרה על ידי הקיסר קרל החמישי. בתחילה, יוהאן אלברכט ניהל את חלק מקלנבורג-גיסטרו של הדוכסות לבדו, בעוד אולריך ניהל את הבישופות של שוורין מ-1550 כיורשו של בן דודו מגנוס השלישי וגאורג לחם במלחמה השמלקלדית ונפל ב-1552 לפני פרנקפורט אם מיין.
יחסי מלזיה–עיראק
סקירה כללית
בשנת 2018 שלח ראש ממשלת עיראק חיידר אל-עבאדי לעמיתו המלזי מאהאטיר מוחמד מכתב ברכה ובו ביקש ממנו לפתוח מחדש את שגרירות מלזיה בבגדאד. לדבריו, פתיחה מחודשת של השגרירות יכולה לסייע ברמות שונות של הקשרים בין עיראק ומלזיה לאנשי שתי המדינות המוסלמיות האחיות.
פיץ' אוויאיישן
תולדות החברה
החברה הוקמה בפברואר 2011 תחת השם A&F Aviation, תחילה הוקמה כמיזם משותף של אול ניפון איירווייז וקבוצת ההשקעות First Eastern Investment Group מהונג קונג. החברה קיבלה את אישור הרשויות באפריל 2011, ושינתה את שמה ל-פיץ' אוויאיישן במאי אותה שנה. שינוי השם; יחד עם בחירת צבע הלוגו - סגול, נועד לשוות לחברה מראה צעיר ועדכני.
שומר גן החיות
שומר גן החיות (באנגלית: Zookeeper) הוא סרט קומדיה רומנטית משנת 2011. הסרט דובב לעברית בישראל ושודר גם בגרסה באנגלית. הוא זכה לביקורות מעורבות. הסרט בוים על ידי פרנק קורצ'י.
ג'ון גולד
באוסטרליה
בשנת 1838, גולד הפליג ליבשת אוסטרליה יחד עם אשתו, ילדיו והאספן ג'ון גילברט מתוך כוונה לחקור את הציפורים של היבשת החדשה, ובכך היה החוקר הראשון שיצר עבודות עיקריות בנושא העופות האוסטרלים. הם הגיעו לאי טסמניה בספטמבר, והכירו את מושל האי סר ג'ון פרנקלין. במהלך מספר חודשים גולד וגילברט בילו את זמנם באי בחיפוש ואיסוף של ציפורים חדשות. בפברואר 1839, גולד הפליג יחד עם גילברט לסידני כשאשתו ההרה נשארה בטסמניה, ומספר חודשים השניים בילו בתיאור ואיסוף דגימות של סוכיים ברכס ליברפול. באפריל ג'ון חזר לטסמניה לרגל הולדת בנו ולאחר מכן הפליג שוב במאי לאדלייד על מנת לפגוש את צ'ארלס סטורט שהתכונן להוביל משלחת לחקר נהר מארי. גולד בילה עד חודש יולי את זמנו באיסוף ותיאור של ציפורים ויונקים (בעיקר מהקנגוראים) סביב מורדות הר לופטי, אגן מארי-דרלינג ואי הקנגורו ולאחר מכן חזר לטסמניה. הוא חזר יחד עם אשתו לאנגליה במאי 1840.
התוצאות של שהותו של גולד באוסטרליה היו ספרי "הציפורים של אוסטרליה" (1840-1848) שכללו כ-600 ליתוגרפיות בשבעה כרכים; כ-328 מיני ציפורים שאוירו בספר היו חדשים למדע ותוארו מדעית לראשונה על ידי גולד. בנוסף, הוא פרסם גם ספר על סדרת הקנגוראים וספר נוסף על יונקים אוסטרלים; בדומה לספרי הציפורים, גם בספרים אלו מיני כיסאים רבים היו חדשים למדע ותוארו על ידי גולד.
אלרמיזם
אישיות אלרמיסטית
אישיות אלרמיסטית יכולה לבוא לידי ביטוי במספר תחומים:
לואיז פרנק
ביוגרפיה
במהלך שנות ה-30 של המאה ה-19 פרנק הייתה מוכרת מאוד בתחומה כפסנתרנית, עד שבשנת 1842 התקבלה כפרופסור בקונסרבטואר של פריז, משרה שתחזיק בה כשלושים שנים. כחלק מהוראתה, היא גם פרסמה ספר פרי עטה המדבר על ביצוע של יצירות מתקופת הבארוק (Le Trésor des Pianistes).
על אף שלפי עדויות מהתקופה פרנק נחשבה למדריכה ומורה טובה מאוד, שכרה היה נמוך יותר משל הקולגות שלה, הגברים, עד שב-1850 בוצעה בכורה לתשיעייה שהלחינה, בה ניגן הכנר המפורסם יוזף יואכים. בעקבות ההצלחה האדירה של היצירה, ביקשה לואיז להשוות את שכרה לשכר הגברים. לאחר לא מעט בירוקרטיה, קיבלה לואיז את מבוקשה.
דורותיאה דיקס
פעילות עבור הלוקים בנפשם
לאחר שחזרה לארצות הברית, בין השנים 1840–1841, ערכה דיקס חקירות מקיפות שבדקו את הטיפול בלוקי נפש שנזנחו על ידי משפחתם. היא מצאה כי ברוב המקרים, המדינה הפקידה את הטיפול בהם בידי רשויות בתי הכלא או בידי אנשים פרטיים, ללא פיקוח וללא מימון, דבר שהוביל להתעללות ולהזנחה קשה. דיקס פרסמה את ממצאיה בדו"ח חריף ביותר, והקריאה אותו בבית המחוקקים במסצ'וסטס: "אני קוראת לכם, ג'נטלמנים, להסב את תשומת ליבכם למצבם של הלוקים בנפשם הקשורים בכלובים, בארונות, בתאים, בבתי כלא! כבולים וערומים, מכים אותם במוטות ומצליפים בהם עד שיצייתו". השדלנות שלה בבית המחוקקים הובילה להצעת חוק להקמת בתי חולים פסיכיאטרים.
אגם פטרישה (ויסקונסין)
האגם ממוקם צפונית מערבית לאגם קאוואגווסאגה (Kawaguesaga).
Seven (שיר של ג'ונגקוק)
וידאו קליפ
וידאו קליפ נלווה, בבימוי בראדלי & פאבלו, פורסם לצד השיר ומופיעה בו השחקנית הדרום קוריאנית כבת זוגו של ג'ונגקוק. הקליפ מתאר שבוע שלם (בהתייחס למילות השיר), בו ג'ונגקוק מנסה באופן קומי לזכות בחזרה בחיבה של האן, אך זוכה בעיקר לעצבנותה.
שקל (מוזיקאי)
קריירה
ביוני 2019 הוציא את האלבום "ילד פרפר", שנכתב בעקבות טיול ארוך שעשה. בנובמבר אותה שנה הוציא עם ערוץ הכיבוד את הסינגל "היא בערה".
שלושה במיטה אחת
תגובות וביקורות
עם יציאתו, הסרט זכה לביקורות שליליות. על פי אתר האינטרנט Rotten Tomatoes, רק 29% מהמבקרים העניקו לסרט ביקורות חיוביות. בהתבסס על 24 ביקורות, הסרט קיבל דירוג ממוצע של 4.41 מתוך 10. על פי דעת הרוב, נכתב באתר כי מדובר ב-"דרמה משעממת להחריד שאפילו כוכביה האטרקטיביים לא מוצאים את עצמם בתוך התסריט הרדוד". בביקורתו של פיטר טרברס עבור המגזין "רולינג סטון" נכתב: "אנחנו אמורים להזיל דמעה כאשר קינקיות מאיימת לפרק חברות שמלכתחילה לא הייתה אמינה. יש הרבה צילומי קולנוע מבריקים, באדיבותו של אלכסנדר גרושינסקי, כאשר שלושת האוהבים משוטטים בנפרד בקמפוס ונראים מהורהרים. אכן, יש צחוקים. אדי, סטודנט לקולנוע, מתייחס לסרטו של פרנסואה טריפו 'ז'יל וג'ים'. אדי, היית רוצה". רוג'ר איברט העניק לסרט שלושה כוכבים וכתב כי "הדיאלוג הוא באמת האלמנט החזק ביותר של הסרט. שלושת השחקנים כולם חכמים ומסוגלים לשקף את האופן שבו ילדים משתמשים לפעמים במילים, אפילו במילים נועזות מאוד, כמסכה לחוסר וודאות וביישנות".
ילד 44 (סרט)
הפקה
כריסטיאן בייל נבחן לגלם את התפקיד הראשי, אך טום הארדי קיבל את התפקיד הראשי במקום זאת. פיליפ סימור הופמן היה אמור לקבל את התפקיד שקיבל מאוחר יותר ונסן קאסל. הצילומים התקיימו בפראג ובאוסטרבה.
Diamond Life
רקע
לאחר לימודי עיצוב אופנה ותקופה קצרה כדוגמנית, שאדיי החלה לשיר קולות רקע עבור הלהקה הבריטית פרייד, ובמהלך הזמן הזה, היא כתבה שירים גיטריסט/סקסופוניסט הלהקה סטיוארט מתיומן. הם התחילו להופיע בהופעות של פרייד. שיר הסולו של שאדיי, "Smooth Operator" משך את תשומת הלב של חברות התקליטים, ובשנת 1983, שאדיי ומתיומן התפצלו מפרייד, ועם הגיטריסט פול דנמן והמתופף פול אנטוני קוק, יצרו את הלהקה על שמה, שאדיי. עד שהיא ביצעה את ההופעה הראשונה שלה בלונדון, במועדון "Heaven", היא כבר הייתה כל כך פופולרית שכ-1,000 אנשים סורבו כניסה למועדון. במאי 1983, שאדיי הופיעה בפעם הראשונה בארצות הברית, במועדון "Danceteria" בניו יורק. ב-18 באוקטובר 1983 שאדיי חתמה עם אפיק רקורדס, בעוד שאר חברי הלהקה חתמו יחד איתה כקבלנים בשנת 1984.
משתתפים
משתתפים נוספים
Won't Bite
רקע וכתיבה
השיר עלה לרשת הזרמת המדיה ספוטיפיי, בסמוך לצאת האלבום. נכון למאי 2020, הצליח השיר לצבור שם למעלה מ-11 מיליון השמעות.
מדבר החול הגדול
גילוי ומאפיינים
האירופאי הראשון שחצה את מדבר החול הגדול היה פיטר וורברטון. הוא עזב באפריל 1873 את העיירה אליס ספרינגס והגיע לחוות דה-גריי בינואר 1874. וורברטון הגיע למקום יישוב במצב של תת-תזונה וכשהוא עיוור בעין אחת. הוא ייחס את ההישרדות שלו במדבר לבין לווייתו האבוריג'יני.
נוקוס
על פי ממצאים ארכאולוגיים על שטחה של נוקוס המודרנית התקיים יישוב עתיק בין המאה ה-4 לפנה"ס למאה ה-4 לספירה של ח'ווארזם. בשנת 1860 הוקם כפר נוקוס (נוקוס שמו של אחד משבטים האוזבקיים). עד אמצע המאה ה-20 העיר צמחה לעיר גדולה ומפותחת. בידודה של העיר גרם לכך שצבא ברית המועצות הקים כאן מכון למחקר כימי.
מלון בבילון
מלון בבילון (באנגלית: Hotel Babylon) היא סדרת טלוויזיה בריטית שמבוססת על ספר בעל אותו שם מאת הסופרת אימוג'ן אדוארדס-ג'ונס ומשודרת ברשת BBC. הסדרה עקבה אחר חייהם של עובדים במלון יוקרתי של חמישה כוכבים. הסדרה בוטלה לאחר סיום עונתה הרביעית מאחר שחלה ירידה באחוזי הצפייה.
עונה 2
העונה נפתחת בכך שהמלון נמצא ביריבות מתוחה עם מלון אחר. קבוצת כדורגלנים מצליחה להרגיז את צוות המלון המתכננים נקמה. אנה מצליחה להציל כת של אנשים שסבורים שסוף העולם הגיע ומנסים להתאבד. ג'קי חושדת שג'יימס, מנהל המסעדה הומוסקסואל. צ'רלי מציע לרוברט שכמעט והתאבד את המשרה של נער השליחויות. ג'קי נפגשת עם הסופר האהוב עליה ומצטערת על כך. טוני מפסיד את פרס השוער הטוב ביותר. רבקה מבטלת את מסיבת חג המולד השנתית והעובדים מבצעים מרד. רבקה וצ'רלי מתחילים לפתח מערכת יחסים וג'קי מתחילה לקנא.
אולשניצה
גאוגרפיה
אולשניצה ממוקמת בחלקה ההיסטורי של שלזיה תחתית, כ-30 קילומטר צפונית-מזרחית לוורוצלב. היא הייתה תחנה חשובה בנתיב הסחר לפולין גדול, קאליש לודז' ווורשה.
נדיה עדינה רוז
נדיה עדינה רוז (נולדה ב-1967) היא משוררת, אמנית ומאיירת ישראלית.
טיסה 367 של JAT
במדורי פרסום שעסקו בנושא
וולוביץ' נהייתה לידוענית ביוגוסלביה הקומוניסטית, ועד שנות ה-90, שימשה אורחת קבועה בתוכניות טלוויזיה יוגוסלביות מצליחות. היא השתתפה בטקס ההנצחה השנתי באתר ההתרסקות, עד שמנהג זה פסק ב-2002. בתו של הכבאי שהציל אותה נושאת את שמה, וכן גם מלון מקומי על שמה בשם "פזנה וסנה" בצ'כיה, סמוך למקום ההתרסקות.
התרסקות המטוס, הפכה לנושא מרכזי בתוכנית מכסחי המיתוסים פרק 37 "הסיפור של וסנה וולוביץ'". הם הגיעו למסקנה שניתן לשרוד מצב זה בהתאם לצורת הישיבה במטוס ובחלק הנכון.
דובראבקה אוגרשיץ'
מסות
הקובץ "תודה על שאינכם קוראים" הוא אוסף מסות על "זוטות ספרותיות": תעשיית המו"לות, מקומה של הספרות ב"חברה המכורה למופעים". קובצי מסות נוספים שפרסמה הם "אין אף אחד בבית", "תרבות קריוקי", "אירופה בצבע ספיה".
העולם מצחיק
תקציר העלילה
בסדנת כתיבה בעיר טבריה, צפי (נעמה שטרית) מספרת סיפור בדיוני קצר שחיברה. היא מתפרנסת כמנקת בתים, ובין השאר מנקה את בתיהם של שלושה אחים וכך נחשפת לסיפוריהם האישיים:
נושאים באוטוביוגרפיות של מאיה אנג'לו
רקע
החל מספרה "הציפור הכלואה" השתמשה אנג'לו באותו "טקס כתיבה" במשך שנים רבות, ברוב ספרי הפרוזה והשירה שכתבה: היא קמה בחמש בבוקר ונכנסה לחדר במלון, שם הונחה הצוות להסיר כל תמונה מהקירות. היא כתבה בדפדפות צהובות כשהיא שוכבת על המיטה עם בקבוק שרי, חפיסת קלפים למשחק סוליטר, התזאורוס של רוגט והתנ"ך, והייתה עוזבת אחר הצהריים המוקדמים. היא כתבה בממוצע 10–12 עמודים ביום, שאותם ערכה וצמצמה לשלושה או ארבעה עמודים בערב. לופטון הצהירה כי טקס זה מצביע על "תקיפות, תחושת מטרה ושימוש בלתי גמיש בזמן". אנג'לו עברה את התהליך הזה כדי לתת לעצמה זמן להפוך את אירועי חייה לאמנות ו"לכשף" (enchant) את עצמה, כפי שאמרה בראיון ל-BBC ב-1989, "לחיות מחדש את הסבל, הייסורים, הסער והפרץ". היא החזירה את עצמה לזמן שכתבה עליו, אפילו במהלך חוויות טראומטיות כמו האונס שעברה ב"הציפור הכלואה", וזאת כדי "לספר את האמת האנושית" על חייה. המבקרת אופל מור אמרה על "הציפור הכלואה": "אף על פי שהספר קל לקריאה, הוא אינו 'קריאה קלה'." אנג'לו הצהירה ששיחקה בקלפים כדי להגיע למקום הכשף, הקסם הזה, כדי לגשת לזיכרונותיה בצורה יעילה יותר. היא הצהירה: "ייתכן שייקח לי שעה להיכנס לתוך זה, אבל ברגע שאני בתוך זה - הא! זה כל כך טעים!" היא לא מצאה את התהליך קתרטי; במקום זאת, היא מצאה הקלה ב"אמירת האמת".
"הציפור הכלואה" ו"האספו יחד בשמי"
הסוקרת דייזי אלדן מ"ספרות עולמית היום" (World Literature Today) מתחה ביקורת על אנג'לו, על כך שהיא "מפגינה עוינות פנאטית כלפי כל האנשים הלבנים". הסופר לימן ב' האגן חלק על כך, בטענה שכמו חברה של אנג'לו והמנטור שלה, לנגסטון יוז, אנג'לו הסבירה והאירה את תנאי חייהם של אפריקאים אמריקאים, אך מבלי ליצור הזרה עבור קוראיה של נושא הגזע, או של בני גזע כלשהו. האגן טען גם כי אנג'לו מקדמת את ההכרה בחשיבותה של עבודה קשה, נושא נפוץ בנרטיבים של עבדים, לאורך כל האוטוביוגרפיות שלה, במטרה לשבור סטריאוטיפים של עצלות הקשורים לאפרו-אמריקאים. למשל, האופן שבו מתארת אנג'לו את קהילת סטאמפס, ארקנסו השחורה והמגובשת, מדגים כיצד אפרו-אמריקאים חתרו תחת מוסדות דיכוי כדי לעמוד בפני גזענות. אנג'לו התפתחה מבעלת משאלה להפוך ללבנה, בספרה הציפור הכלואה, לכדי הבנה שיהיה עליה להתמודד עם השחורות שלה.
מטרתה של אנג'לו, החל מהציפור הכלואה, הייתה "לספר את האמת על חייהן של נשים שחורות". כמו באוטוביוגרפיות הבאות שלה, תיארה אנג'לו את נוהגי חייה, את התמודדותה בהקשר של החברה הלבנה המורחבת ואת הדרכים שבהן הסיפור שלה התקיים והתנהל בהקשר זה. המבקר סלווין קוג'ו הצהיר כי באוטוביוגרפיה השנייה של אנג'לו, האספו יחד בשמי, עסקה אנג'לו בשאלות משמעותה של אישה שחורה בארצות הברית בשנים שלאחר מלחמת העולם השנייה. ספר זה נכתב שלוש שנים לאחר הציפור הכלואה, ובו מתארת אנג'לו "את גלישתה של אם חד הורית במורד הסולם החברתי לחיי עוני ופשע". בפרולוג מתארת אנג'לו את הבלבול וההתפכחות של הקהילה האפרו-אמריקאית באותה תקופה, תהליך שתאם את אופייה המנוכר והמקוטע של חייה של הדמות הראשית. על פי המבקרת דולי א' מקפרסון, לאפריקאים-האמריקאים הובטח סדר גזע חדש שמעולם לא התממש. התמודדותה של אנג'לו עם גזענות מושווה באופן מונגד לאופן שבו התמודדה סבתה עם גזענות: אנג'לו - בהתרסה, וסבתה - בהסכנה פרגמטית, מכיוון שסבתה למדה כי התרסה היא מסוכנת. בשנת 1971 פרסמה אנג'לו את ספר השירה הראשון שלה, Just Give Me a Cool Drink of Water 'fore I Diiie, שהפך לרב מכר והיה מועמד לפרס פוליצר. זה היה ראשית נוהגה של אנג'לו לכתוב ספר פרוזה וספר שירה לסירוגין.
"שרים, מנגנים וחוגגים"
האוטוביוגרפיה השלישית של אנג'לו, שרים, מנגנים וחוגגים כמו בחג המולד (Singin' and Swingin' and Gettin' Merry Like Christmas, 1976) הייתה מעין ציון דרך: הייתה זו הפעם הראשונה שסופרת אפרו-אמריקאית ידועה מרחיבה את סיפור חייה לאוטוביוגרפיה שלישית. היא מתחתנת עם גבר לבן, ובאה במגע אינטימי עם לבנים שהיו שונים מאוד מהגזענים שפגשה בילדותה. היא גילתה שחוסר האמון שלה בלבנים התפתח כדי להגן על עצמה מפני אכזריותם ואדישותם. כפי שמציינת מקפרסון, "מכיוון שעברה התניה על ידי חוויות קודמות, אנג'לו אינה מעריכה איש, במיוחד את הלבנים. עם זאת, היא מופתעת שוב ושוב מטוב לבם ומרצונם הטוב של לבנים רבים שהיא פוגשת, וחשדותיה מתחילים להתרכך לכדי הבנה". קג'ו כתבה כי בשרים, מנגנים וחוגגים הוכיחה אנג'לו למעשה את "חוסר הפגיעות של האישיות האפרו-אמריקאית", וכן את ההגנות החזקות שהקימה סביב אישיות זו כדי שתוכל לבסס קשרים חיוביים עם לבנים ואנשים מגזעים אחרים. עם זאת, מקפרסון עמדה על כך שאנג'לו "חייבת לבחון את האופן בו היא מבצעת השלכה כשהיא מגבשת את השקפותיה הסטריאוטיפיות לגבי לבנים". הייגן הסכים והצביע על כך שאנג'לו נאלצת לבחון מחדש את דעותיה הקדומות, שאחיזתן בה מתמשכת, כאשר היא מתמודדת עם עולם רחב יותר ובו סוגים שונים של אנשים לבנים.
מסעות
אנג'לו המשיכה להרחיב את הגדרות האוטוביוגרפיות שלה בכרכים הבאים. בלבה של אישה היו שלוש מסגרות עיקריות - אזור מפרץ סן פרנסיסקו, ניו יורק ומצרים - ושתי מסגרות משניות - לונדון ואקרה. לפטון הצהירה שכמו בכל ספריה של אנג'לו, המבנה של לבה של אישה התבסס על מסע. אנג'לו הדגישה את נושא התנועה על ידי פתיחת הספר בציטוט ספיריטואלז ("התיבה מפליגה"). "ספיריטואלז קדום זה יכול היה להיות שיר הנושא של ארצות הברית בשנת 1957". ספיריטואל זה, המכיל התייחסות לתיבת נח, מציג את אנג'לו כסוג של נח ומדגים את רוחניותה. אנג'לו מזכירה גם את אלן גינסברג ואת הדרך, רומן מאת ג'ק קרואק משנת 1951, ובכך חיברה בין המסע שלה לבין חוסר הוודאות לגבי העתיד במסעותיהן של דמויות ספרותיות אחרות. אנג'לו נסעה לאפריקה בגלל מערכת יחסים כושלת, אך בסופו של דבר יצרה קשר עם היבשת, גם בספר זה וגם בזה שאחריו, כל ילדי האל זקוקים לנעלי הליכה. כדברי לפטון, "אפריקה היא ערש צמיחתה". תקופתה שהייתה של אנג'לו באפריקה הפכה אותה למודעת יותר לשורשיה האפריקאים, אולם למרות שנסעה למקומות רבים, המסע החשוב ביותר שתיארה הוא בספריה הוא "מסע אל העצמי".
פסגת רקלינג
הפסגה מתנשאת מעל חלקו המרכזו של רכס, הממוקם בסמוך למפלי הקרח בראשו של קרחון מוסון.
יצחק קוב'ו
ביוגרפיה
בשנת ה'תקע"ה (1815), נשלח כשד"ר לטורקיה שלוש שנים לאחר שאביו נשלח לשם כשד"ר. בזמן שהותו אצל הגביר יצחק ארדיט חיבר את הקונטרס "דגל מחנה" שאלות ותשובות על ספרו של ר' אפרים נבון מחנה אפרים. לאחר מכן נשלח שוב כשד"ר לארצות אשכנז.
זכויות להט"ב במדינות ברית המועצות לשעבר
זכויותיהם של לסביות, הומוסקסואלים, טרנסג'נדרים וביסקסואלים (להט"ב) במדינות ברית המועצות לשעבר מוגדרות כמוגבלות באופן רחב. פעילות הומוסקסואלית מוגדרת כחוקית בכלל מדינות ברית המועצות לשעבר מלבד אוזבקיסטן וטורקמניסטן, בהן קיום פעילות הומוסקסואלית נושא עונש מאסר של עד 3-2 שנים. עם זאת, מאז ה-1 בינואר 2016, באסטוניה, זוגות חד-מיניים החלו להיות מוכרים לראשונה תחת הסכם קוהביטציה המעניק את אותן ההכרות המשפטיות שזמינות לזוגות הטרוסקסואלים, בין היתר אימוץ חורג של בן או בת הזוג, מלבד הזכות להינשא וגישה לאימוץ משותף. בכך, הפכה אסטוניה למדינה הפוסט-סובייטית הראשונה שהחלה להכיר בזוגיות חד-מינית.
לאחר מהפכת אוקטובר: 1933-1917
אף על פי ביטול הפללתה של הומוסקסואליות ב-1917, המדיניות החברתית הסובייטית הרחבה יותר בנושא זכויות הומוסקסואלים רחבות יותר והיחס להומוסקסואלים בשנות ה-20 הייתה מעורבת לעיתים קרובות. המדיניות הסובייטית הרשמית, הן ברפובליקה הרוסית והן בברית המועצות הרחבה יותר, בשנות העשרים של המאה ה-20, בנושא הומוסקסואליות, נעה בין סובלנות וקבלה, ניסיונות להענקת שוויון משפטי ומתן זכויות סוציאליות לעוינות מדינתית נגד הומוסקסואלים וניסיונות של מדינות לסיווג הומוסקסואליות כ-"הפרעה נפשית שצריך לרפא".
שלטון סטלין: 1933–1953
מספר היסטוריונים ציינו כי בתקופה זו החלה התעמולה הסובייטית לתאר הומוסקסואליות כסימן לפשיזם, וכי סעיף 121 עשוי להוות כלי פוליטי פשוט לשימוש נגד מתנגדי המשטר, ללא התייחסות למה היא נטייתם המינית בפועל, ועבור חיזוק ההתנגדות הרוסית לגרמניה הנאצית, שהפרה את הסכמה עם רוסיה.
דה-סטליניזציה ואילך: 1953–1991
המספר המדויק של אזרחים שהועמדו לדין על רקע סעיף 121 לאורך השנים אינו ידוע במדויק, כאשר המידע הרשמי הראשון בנושא פורסם רק ב-1988, אך על פי ההערכות מדובר בכ-1000 חשודים שנתבעו בשנה. על פי נתונים רשמיים, מספר הגברים שהורשעו לפי סעיף 121 ירד בהתמדה במהלך תקופת מדיניות הגלאסנוסט בעוד בשנת 1987 נידונו כ-831 גברים על פי סעיף 121, בשנת 1989 כ-539, בשנת 1990 כ-497 ובשנת 1991 כ-462.
תפתח חלון (שיר של ריטה)
תפתח חלון הוא סינגל ראשון מתוך האלבום תפתח חלון של הזמרת-יוצרת הישראלית ריטה, שיצא לאור ביוני 1999 ומלווה בוידאו קליפ. השיר נכתב על ידי ריטה, הולחן על ידי רמי קלינשטיין ועובד על ידי משה לוי ולואי להב.
ספנסר לופרנקו
קריירה
היה לו תפקיד ראשון בכיכובו, בתור הנער הבעייתי ג'יימס ברנס, בדרמת הפשע הביוגרפית של טרבור ווייט, "ג'יימי בוי". בסרט כיכבו גם מרי-לואיז פרקר, וינג ריימס וטאיסה פארמיגה, והוא שוחרר ב-3 בינואר 2014, באמצעות וידאו על פי דרישה לפני שיצא לאקרנים ב-17 בינואר 2014, במהדורה מוגבלת.
חיים אישיים
ב-6 באוגוסט 2013, בזמן שנהג ברכב השטח שלו, לופרנקו פגע בשחקנית קמיל בנהאם, שרכבה על אופניה באותה עת. לאחר מכן, לופרנקו עצר תחילה את רכבו והתנצל, אך לאחר מכן חזר לרכבו ונסע מבלי להציע עזרה, והותיר את בנהאם עם שבר בירך ושברים נוספים. לופרנקו הורשע בעבירה של פגע וברח ונידון ל-50 ימי עבודות שירות.
R U Still Down? (Remember Me)
מידע על האלבום
האלבום מכיל חומר שלא שוחרר מהתקופות של האלבומים Strictly 4 My N.I.G.G.A.Z., Thug Life: Volume 1 ו-Me Against the World. המהדורה הראשונה של האלבום הציגה את דעותיו של טופאק צעיר וחסר ניסיון, והוא משדר את השקפותיו על החיים עוד לפני שהוא היה מעורב ביריבויות של החוף המזרחי והמערבי, והמילים בישרו את מותו בשירים כמו "Open Fire" ו-"Thug Style".
הום סטיי
הום סטיי (באנגלית: Home Stay או Hospitality exchange) היא סוג של אפשרות אירוח ולינה המאפשרת למבקרים לשכור בית או דירה של אדם/משפחה מקומי/ת ביעד בו הם שוהים במהלך הטיול/חופשה. משך השהייה יכול להשתנות מלילה אחד לתקופה של עד שנה שלמה והיא יכולה להיות זמינה ללא שום תשלום, בתמורה לפיצוי כספי, בתמורה לכך שהמארח ישהה בו זמנית או בזמן אחר בבית/דירה של האורח, או בתמורה לכך שהאורח יבצע עבודות שונות בנכס של המארח.
אייר אסיה X
תולדות החברה
נכון לפברואר 2008 מחולקות מניות החברה בין Aero Ventures המחזיקה ב-48%, קבוצת וירג'ין ואייר אסיה המחזיקות ב-16% כל אחת, וקבוצת ההשקעות היפנית Orix המחזיקה ב-20% הנותרים.
משה אבנימלך
קורות חיים
נולד בוורשה בירת פולין לאברהם קניגשטיין, המשפחה הייתה יהודית משכילה והוא למד בבתי ספר כלליים, קיבל השכלה תיכונית ולמד שפות רבות, תרבות קלאסית ופולנית. את הלימודים הגבוהים עשה באוניברסיטאות ורשה וגטינגן. לקראת סיום מלחמת העולם הראשונה גויס לצבא הפולני והשתתף במלחמה הפולנית-סובייטית.
ביל גרייבס
ביוגרפיה
בבחירות 1994 – עת המהפכה הרפובליקנית – ניצח גרייבס את ג'ים סלאטרי, חבר בית הנבחרים של ארצות הברית מטעם מחוז הקונגרס השני של קנזס, ונבחר למושל קנזס. גרייבס היה רפובליקני מתון, ונודע במחלוקותיו עם האגף השמרני של המפלגה הרפובליקנית בקנזס. תקופת כהונתו עמדה בצד צמיחה כלכלית לאחר שנים של מיתון. בשנת 1997 שימש גרייבס כיושב ראש אגודת מושלי מדינות המערב התיכון. בבחירות 1998 נבחר לתקופת כהונה שנייה עם 74% מקולות הבוחרים – אחוז התמיכה הגבוה ביותר למושל בארצות הברית במחזור בחירות זה, ואחד משיעורי התמיכה הגבוהים ביותר למושל בהיסטוריה של קנזס.
מבנה רך עם שעועית (תחושה מוקדמת של מלחמת אזרחים)
שמה של היצירה - "שעועית מבושלת" מתייחס למנהג הקאטאלאני הפגאני (אשר קדם להתנצרות האזור) להקריב לאלים שעועית מבושלת.
הרכבת התחתית של קאזאן
היסטוריה
הרכבת מסיעה בממוצע כ-30 מיליון נוסעים בשנה. בשנת 2016 החלה בניית הקו השני של הרכבת בהשקעה של כ־48 מיליארד רובל.
כתבי האר"י
עריכת רבי מאיר פופרש
•	דרך עץ חיים - הוא הנפוץ ביותר ונחשב כמייצג את קבלת האר"י, המתאר את מהלך האצילות, כמקביל לספר המוכר יותר היום- עץ חיים.
פורטוגל באירוויזיון לרוקדים צעירים
פורטוגל השתתפה בתחרות האירוויזיון לרוקדים צעירים 4 פעמים, ב-1989, ב-1991, ב-2011 וב-2017.
ויקטוריה ג'סטיס
ביוגרפיה
מלבד פרסומות כלליות, כמו לדגני הבוקר Cinnamon Toast Crunch של נסטלה ולחנות הכלבו לשעבר Mervyns, ג'סטיס השתתפה בפרסומות למותגים ידועים, ביניהם מותגי ההלבשה H&M, ראלף לורן וגאפ.
2010–2013: הפריצה הגדולה
באוגוסט 2008 התפרסם בכתב עת מוביל בפלורידה בשם אורלנדו סנטינל על חוזה אומנים שנחתם בין ג'סטיס לערוץ ניקלודיאון. אי לכך ג'סטיס החלה לבלוט בערוץ כבר כשנה מאוחר יותר, בשנת 2009: היא הופיעה בתפקידי אורח בשלוש סדרות מקור של הערוץ; להקת האחים העירומים - שם הופיעה בתור עצמה בפרק אחד ולאחר מכן בשניים נוספים (עקב הופעת האורח המוצלחת שלה), בסדרה iCarly בתור המתאגרפת שלבי מרקס ובפרק אחד בסדרה טרו ג'קסון VP בתור הדוגמנית ויויאן. כמו כן היא שיחקה בתפקיד ראשי והקליטה חצי משירי הפסקול במסגרת סרט הטלוויזיה המוזיקלי לנוער ספקטקיולר!, ששודר בערוץ באותה השנה והפך לאחד הסרטים המצליחים ביותר שלו, זאת לאחר שזכה ל-3.7 מיליון צופים בהקרנתו הראשונה וגרף גל של ביקורות חיוביות. זאת ועוד, ג'סטיס הופיעה בסרט נוסף הנקרא The Kings of Appletown שיצא במהדורת מוגבלת בארצות הברית, שם שיחקה בפעם השנייה לצדם של התאומים קול ודילן ספראוס, וכן לקחה חלק במספר תוכניות שעשועונים בניקלודיאון כמתמודדת. בשנת 2010 השתתפה בסרט טלוויזיה נוסף של ניקלודיאון העונה לשם The Boy Who Cried Werewolf, שהפך להצלחה גדולה של הרשת עם מדרוג של 5.8 מיליון צופים, זאת בעודה ממשיכה לעבוד לטובת הערוץ, לא רק בתפקידי אורח פיזיים כמו בסדרה היחידה, כי אם גם כמדבבת כמו בסדרת הספין אוף הפינגווינים ממדגסקר. בשל היותו של ערוץ ניקלודיאון ערוץ בינלאומי, ונוכח העובדה שרוב הסדרות בהן לקחה חלק שודרו ברוב המדינות, החלה ג'סטיס לקבל חשיפה כלל עולמית.
בראיון שהעניקה ג'סטיס לסוכנות הידיעות האמריקאית Associated Press במרץ 2010, היא מצהירה על כוונותיה להתמקד בפיתוח הקריירה המוזיקלית שלה ולהתפתח בתחום המוזיקה באמצעות הקלטת אלבום, נוסף לכתיבת השירים בו (רומזת שתלך לכיוון של זמרת-יוצרת), אם כי החליטה שלא למהר בתהליך ולהאיץ בעצמה, זאת בעודה "עדיין נרגשת מהציפייה". בשנת 2011 הופיעה עם השיר Beggin' On Your Knees בטקס פרסי בחירת הילדים של ניקלודיאון. במקביל המשיכה בתחום המשחק, כאשר בשנת 2012 לקחה חלק בסרט הקומדיה הרומנטית לנעורים הפעם הראשונה. בהמשך השנה, ב-12 באוקטובר 2012 הודיעה ג'סטיס כי אלבום הסולו הראשון שלה הולך לצאת בשנת 2013, ושסיכויו ללכת לכיוון ז'אנר הפופ גדולים, כמו גם ציינה את כוונתה להיות מעורבת במאת האחוזים בכתיבתו. באותו החודש, ב-26 באוקטובר יצא סרט נוסף בהשתתפותה, קומדיית הנעורים "גודל מצחיק" ("Fun Size"), שם כיכבה בתפקיד ראשי ושיחקה לצדם של ג'יין לוי, תומאס מאן, צ'לסי הנדלר וג'וני נוקסוויל. שני הסרטים נחלו הצלחה מועטה ביותר בקופות וקיבלו ביקורות מעורבות או שליליות ברובן.
2013–הווה: המשך קריירת משחק ומוזיקה
ביוני 2013 הופיעה בתפקיד אורחת בסדרה "ביג טיים ראש", וב-11 באוקטובר התפרסמה ידיעה לפיה ג'סטיס לוהקה לתפקיד הבוגר הראשון שלה - דמותה של ההאקרית לינדי סמפסון במותחן הסייבר Eye Candy של ערוץ MTV, המבוסס על נובלה של הסופר רוברט לורנס סטיין בעלת אותו השם. אלבום הבכורה של ג'סטיס יועד לצאת במהלך שנת 2014, אולם בחודש אוגוסט של אותה השנה פורסם על ידי המגזין הפופולרי בילבורד כי ג'סטיס עזבה את קולומביה רקורדס, חברת התקליטים בה הייתה חתומה עם מספר חבריה לערוץ, ביניהן השחקנית מירנדה קוסגרוב, ושהיא כרגע "שוקלת את האופציות העומדות בפניה ומתכננת לעבוד על מוזיקה חדשה מתישהו בשנה הקרובה".
פילנתרופיה
ג'סטיס תומכת בארבעה ארגונים שונים - Aid Still Required למען בעיות ואנשים שנשכחו מאחור לאחר אסון טבע או משבר, American Heart Association למען הפחתת נכות ומוות כתוצאה ממחלות לב וכלי דם ושבץ, DoSomething.org למען השפעה חיובית על הסביבה, והארגון United Nations Foundation למען מטרות נרחבות - כאשר האחרון מביניהם תומך במספר מטרות במגוון תחומים, כגון נגיף ה-HIV ואיידס, ילדים, איכות הסביבה, בריאות, זכויות אדם, שלום ונשים.
אנתוני מוריס
אנתוני מוריס (נולד ב-29 באפריל 1990) הוא כדורגלן לוקסמבורגי ממוצא בלגי המשחק בעמדת השוער בקבוצת רויאל אוניון סן-ז'ילואז מליגת העל הבלגית ובנבחרת לוקסמבורג.
קריירת מועדונים
בתחילת 2015, מוריס חתם במכלן. הוא ערך את הופעת הבכורה שלו בליגה במועדון ב-5 באפריל 2015, כשנכנס כמחליף בדקה ה-88 בניצחון 4 - 1 נגד ואסלנד-בוורן.
להט"ב וסיקיזם
גיבושן של זהויות ותפיסה עצמית
הן הזהות הסיקית והן הזהות המינית משפיעות על התפיסה העצמית של האדם וכיצד הוא קשור לקהילה שלו. כמו בדתות אחרות, הסיקיזם שואף לטפח את תחושת הזהות באמצעות פרקטיקות דתיות, אך בסיקיזם ישנה גם זהות פיזית המשותפת לכל. בתהליך גיבוש הזהות, אנשים מתחילים לבנות תחושת אינדיבידואליות המאפשרת להם למצוא קהילות של אנשים איתם הם מזדהים. היווצרות שתי הזהויות - הסיקית והמינית - לא היוותה מוקד למחקרים רבים. כאשר קהילות סיקיות החלו להיווצר בתפוצות, במקומות כמו בריטניה, ישנם חוקרים שגילו עניין להבין כיצד זהויות אתניות, דתיות ומיניות משפיעות על התפיסה העצמית של האדם. סיקים להט"בים רבים מתקשים ליישב את זהותם הדתית עם זהותם המינית.
מקס שאכמן
במדיה האמנותית
1901 - שמו מוזכר ברשימה ההומוריסטית של הסופר הרומני יון לוקה קאראג'אלה "Luna de miere" (ירח דבש) שבה אחד הגיבורים קיבל מרשמים משלושה רופאים מפורסמים של בוקרשט, כשאחד מהם היה שאכמן. שאכמן, שכנראה היה מעודכן בהמצאות הרפואיות של תקופתו, המליץ באותו מקרה טיפול ב"מכונה חשמלית".
אאוג'ן ניקולאסקו
קורות חיים
במקביל, אאוג'ן ניקולאסקו היה פעיל במפלגה הלאומית ליברלית. בשנת 2000 הוא לראשונה נבחר לבית הנבחרים של רומניה ובהמשך הוא זכה במקום בבית הנבחרים גם לאחר בחירות שנערכו ב-2004 וב-2008. במהלך תקופה זו הוא כיהן במספר תפקידים בוועדות בית הנבחרים ובשנים 2004–2005 היה יושב ראש סיעת המפלגה.
המכתב הראשון
המכתב הראשון הוא סינגל שני מתוך האלבום תפתח חלון של הזמרת-יוצרת הישראלית ריטה, שיצא לאור ביולי 1999. השיר נכתב על ידי יאיר לפיד, הולחן על ידי רמי קלינשטיין ועובד על ידי משה לוי, לואי להב וירון בכר.
צ'ארלס וילסון, ברון מוראן הראשון
רופאו של צ'רצ'יל
שנה ורבע לאחר מות צ'רצ'יל פרסם מוראן את ספרו "המאבק לשרוד" (The Struggle for Survival) ובו תיאור מפורט של בריאותו של צ'רצ'יל במהלך המלחמה ואחריה. הספר עורר מחלוקת רבה וטענות כי בפרסומו הפר מוראן את החיסיון הרפואי בינו לבין צ'רצ'יל. מוראן טען שהוא חיבר את הספר בידיעתו של צ'רצ'יל.
פילבארה
פילבארה (באנגלית: Pilbara) הוא אזור גאוגרפי גדול ויבש בצפון־מערב אוסטרליה דרומית לאזור קימברלי. האזור ידוע בתצורות הסלע העתיקות שלו, ברכסי הרים עם צוקים ותהומות, באדמתו האדומה, במרבצים עצומים של עפרות ברזל, וכן במגוון ביולוגי של עולם החי התת-קרקעי. פילבארה הוא אחד מתוך תשעת האזורים של החוק לפיתוח אזורי מ-1993, והוא גם כלול ב-89 המערכות האקולוגיות של אוסטרליה (IBRA).
היסטוריה
מקור שמו של האזור הוא בשפתם של האבוריג'ינים. על-פי דעה אחת, המילה "פילבארה" התפתחה מהמילה "ביליבארה" שפירושה הוא "יבש". על-פי דעה אחרת, פירוש המילה פילבארה הוא "דגים", והיא קשורה לציד דגים ביובלי נהרות מסוימים על ידי האבוריג'ינים.
יחסי צ'כיה–רומניה
בוהמיה והנסיכויות הרומניות
היחסים בין בוהמיה לנסיכויות הרומניות גברו במהלך המלחמה נגד הטורקים בתקופת שלטונו של מיכאי האמיץ, שקיבל נחלה בשלזיה בשנת 1599 על ידי רודולף השני, קיסר האימפריה הרומית הקדושה וביקר בפראג בשנת 1601.
בין השנים 1823–1863 הקימו מתיישבים צ'כיים 9 יישובים צ'כיים בבאנאט, ושני העמים היו שותפים למהפכת 1848.
צ'כוסלובקיה
בשנת 1918 הובסה האימפריה האוסטרו-הונגרית במלחמת העולם הראשונה, ובעקבות כך הוקמה צ'כוסלובקיה ורומניה קיבלה את שטחי טרנסילבניה ובוקובינה.
ב-8 בפברואר 1919 מונה פרופסור קונסטנטין איסופסקו-גרקול לציר רומניה בבצ'כוסלובקיה, וב-6 באפריל אותה שנה בוהומיל צ'רמק מונה לציר צ'כוסלובקיה ברומניה, ובו בזמן הוא מונה גם לנספח הצבאי ברומניה.
בספטמבר 1923 ראש ממשלת רומניה יון (יונל) ברטיאנו ביקר בצ'כוסלובקיה, וב-24 בספטמבר 1925 ביקר קרול, נסיך הכתר הרומני בפראג. באוקטובר 1936 ביקר שוב הנסיך קרול בפראג, ובדצמבר אותה שנה נשיא צ'כוסלובקיה אדווארד בנש ביקר ברומניה.
ב-7 באפריל 1945 חודשו היחסים הדיפלומטיים בין שתי המדינות, ובשנת 1946 נפתחו מחדש השגרירויות בשתי המדינות.
מתי (שיר)
ביצועים לשיר
השיר בלחן של נעמי שמר הוקלט על ידי שולי נתן באלבום שיצא בהד ארצי בשנת 1971.
השיר מצוטט בדו"ח ועדת וינוגרדלבדיקת אירועי המערכה בלבנון, בקיץ 2006.
אקטוס טרגיקוס (קומיקס)
בשנת 2009 הוצגה במוזיאון הישראלי לקריקטורה ולקומיקס בחולון התערוכה "איך לאהוב" המבוססת על ספר בשם זה שיצא בהוצאת מודן (אוצרת התערוכה: מאיה דבש, מעצב: קובי פרנקו). בשנת 2006 נבחרה קבוצת אקטוס על ידי מגזין העיצוב האמריקאי ID כאחת מארבעים קבוצות העיצוב המשפיעות בעולם.
כלכלה נאו-קיינסיאנית
ביקורת
סדרה של התפתחויות זעזעו את יסודות התאוריה הניאו קיינסיאנית בשנות ה–70, כמו הופעת הסטגפלציה ועבודתם של כלכלנים כמו מילטון פרידמן, אשר העלו ספק לגבי חוזק התאוריה הניאו קיינסיאנית. כתוצאה מכך, התפתחה סדרה של רעיונות חדשים אשר תרמו כלים לניתוח הקיינסיאני, ובאמצעותם ניתן להסביר את האירועים הכלכליים שהתרחשו בשנות ה -70.
הגל הגדול הבא של החשיבה הקיינסיאנית התחיל בניסיון לתת לתפיסה המקרו-כלכלית הקיינסיאנית בסיס מיקרו-כלכלי. הקיינסיאנים החדשים סייעו ליצור "סינתזה נאו-קלאסית חדשה", המכוננת כיום את הזרם המרכזי של התאוריה המקרו-כלכלית.
מוריה אסרף וולברג
ביוגרפיה
אסרף-וולברג היא סטודנטית לתואר ראשון במדעי המדינה והיסטוריה באוניברסיטת תל אביב. היא נשואה לנחום וולברג, דוברו של שר המשפטים, יריב לוין ומתגוררת ברמת גן.
דמויי-שפתן
דמויי-שפתן (שם מדעי: Labroidei) היא אחת מ-18 התת-סדרות של סדרת הדקראים הגדולה.
Ich glaube, lieber Herr, hilf meinem Unglauben, רי"ב 109
Ich glaube, lieber Herr, hilf meinem Unglauben (בעברית: אני מאמין, עזור נא לי בחסרון אמונתי), רי"ב 109, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-21 שלאחר חג השילוש הקדוש, ב-17 באוקטובר 1723.
לאופולדו פרגולי
הקריירה באיטליה ובעולם
בשנים הראשונות של שנת 1900 חזר פרגולי לחרוש את איטליה לאורה ולרוחבה וסייר גם לחו"ל כשהוא הגיע לשיא פרסומו והצלחתו. בין השאר הופיע במרסיי, בריסל, ליסבון, סנט פטרבורג, ניו יורק, מקסיקו סיטי, ברצלונה, ברלין, וינה, ריו דה ז'ניירו, מדריד, תוניס, קהיר, בואנוס איירס, טריפולי, פריז, אלג'יר ומונטווידאו. ב-1906 הקליט תקליט ב"חברה האיטלקית לפונוטיפיה" ("Società Italiana di Fonotipia") במילנו בסדרת "גדולי הזמרים הקומיים האיטלקים". במסעותיו נהג פרגולי להביא איתו כ-30 טון ציוד קלל, בין השאר, לפחות 800 תלבושות ו-1200 פאות נוכריות
מסעותיו של סר ג'ון מנדוויל
תעלומת המחבר
במבוא לספר הכותב מתאר את עצמו כאביר שנולד בעיר סנט. אלבני באנגליה, אך בתעודות בנות הזמן והמקום לא נמצאו עדויות לקיומו של אדם בשם זה. חוקרים ניסו לזהות את כותב הספר באישים שונים בני התקופה, מצרפת או מארצות השפלה.
העולם על-פי מנדוויל
והוא מוסיף הערות על הבוטניקה והעתיקות: במצרים יש תפוחים מהסוג שהיו בגן העדן וגם תאנים שנקראים התאנים של פרעה. במצרים גדל צרי מיוחד אך הוא מודה שלא ראה אותו כי הדרך למקום גידולו הייתה מסוכנת. הפירמידות הן לדעת המחבר הממגורות שבנה יוסף כדי לאכסן בהן תבואה לשנות הבצורת, על אף שיש מי שטוענים שהן קברים.
ראו גם
https://romanization.com/books/mandeville The Travels of Sir John Mandeville
סער, בנה של פליקה
התסריט מבוסס על ספר הילדים רב המכר "Thunderhead" של מרי אוהרה משנת 1943 והוא סרט המשך לידידתי פליקה מ-1943.
תקציר העלילה
קן מגלה לאביו רוב (פרסטון פורסט) ולשכנם, מגדל סוסי המרוץ צ'ארלי (ראלף סאנפורד) כי שלח את פליקה לרעות באחו ביחד עם סוס המרוץ של צ'ארלי "האפאלאצ'י" שהוא האבא של הסייח ובגלל זה יש לו יכולת דהירה מהירה.
פטר פאבל
ב-2022 הכריז פאבל על מועמדותו לנשיאות בבחירות לנשיאות ב-2023. הוא גבר בבחירות על יריבו, ראש הממשלה לשעבר אנדריי באביש, והושבע כנשיא ב-9 במרץ 2023.
2018 ברוסיה
2018 ברוסיה היא השנה ה-27 להקמת הפדרציה הרוסית לאחר פירוק ברית המועצות.
נפטרו
(קטגוריה:רוסים שנפטרו ב-2018)
מסדר אוסטרליה
היסטוריה
המסדר נוסד ב-14 בפברואר 1975 על ידי אליזבת השנייה, מלכת אוסטרליה שפרסמה מכתב הרשאה שנחתם גם על ידי ראש ממשלת אוסטרליה, גוף ויטלם. בזמן היווסדו כלל המוסד שלוש דרגות: עמית, מפקד וחבר בשתי חטיבות: אזרחית וצבאית.
ראש ממשלת אוסטרליה לשעבר, טוני אבוט, המליץ ב-19 במרץ 2014 להחזיר את הדרגות שבוטלו, וב-17 באפריל אותה שנה הוכרז השינוי. השינוי כלל גם הגדלה של מספר ההענקות השנתי האפשרי בכל שנה.
מינוי
ניתן לצאת או לעזוב את המסדר באופן עצמאי. כמו כן, יכול המושל הכללי לבטל מינוי, דבר שקרה לפחות 39 פעמים, בדרך כלל לאחר ביצוע עבירות פליליות.
הנסיך צ'ארלס והנסיך פיליפ
צ'ארלס, נסיך ויילס מונה לאביר במסדר אוסטרליה ב-14 במרץ 1981. כיוון שהוא אינו אזרח אוסטרלי, היה המינוי יכול להיות רק מינוי של כבוד. כדי לגבור על המכשול הזה ולאפשר מינוי מלא, נוסף תיקון לחוקת המסדר ולפיו הנסיך הוא אביר מלא במסדר. גם הנסיך פיליפ, דוכס אדינבורו מונה לאביר בתיקון דומה, ב-7 בינואר 2015.
ראש כוחות ההגנה (אוסטרליה)
אחריות
מבחינה חוקתית, המושל הכללי של אוסטרליה, הוא דה יורה המפקד העליון של כוחות ההגנה של אוסטרליה. עם זאת, בפועל, ממשלת אוסטרליה מפעילה דה-פקטו, רשות מבצעת באמצעות המועצה המבצעת הפדרלית. ה-CDF ממונה על ידי המושל הכללי בעצת שריו. המינוי הוא נייטרלי מבחינה פוליטית, כמו כל התפקידים הצבאיים, ואינו מושפע מחילופי שלטון.
Poly1305
רקע
בהצעה המקורית נקרא האלגוריתם Poly1305-AES כשהוא פועל בשילוב עם AES. הוא מפיק תג אימות באורך 16 בתים ממסר בכל אורך רצוי, תוך שימוש בשני מפתחות אחד עבור AES ואחד נוסף שניהם באורך 16 בתים (128 סיביות) וכן וקטור אתחול באורך 16 בתים. ביטחון האלגוריתם קרוב מאוד לביטחון צופן AES כאשר ההפרש הוא לכל היותר עם מסר באורך של עד L בתים, בהנחה שהמתקיף רואה לא יותר מ-2^{64} בלוקים מאומתים עם תגי האימות שלהם ורשאי לבצע לכל היותר D ניסיונות זיוף. במילים אחרות אם AES קשה לשבירה אז Poly1305 בטוח. האלגוריתם מאוד יעיל ונחשב ל'סטייט אוף דה ארט' במונחים של מהירות חישוב. פחות מ-3.1\ell+780 מחזורי שעון עבור מסר באורך \ell בתים על מחשב אתלון. המפתח פרסם קוד מקור ממוטב לשימוש חופשי ב-C ו-C++. היות שהאלגוריתם מופרד מהצופן ניתן להחליף את AES בצופן אחר מהיר יותר או במידה שיתגלו בעיות אבטחה עם AES. מאוחר יותר בשל שיקולי יעילות נבחר ChaCha כצופן הבסיסי עליו קוד האימות פועל.
הכנת מפתחות
Poly1305 משתמש בשני מפתחות סודיים שצריכים להיות משותפים לשולח והמקבל. המפתח הראשון k משמש להצפנה עם AES ואילו השני r מייצג מספר באורך 128 סיביות לפי סדר בתים קטן דהיינו:. כל r_i בגודל בית אחד. וכן חלק מסיביות r צריכות להיות מאופסות. ארבע הסיביות העליונות (המשמעותיות ביותר) של הבתים של r צריכות להיות מאופסות (כלומר מתקבל בכל אחד מהם בנפרד מספר בטווח [0..15]). שתי הסיביות הנמוכות (הכי פחות משמעותיות) של הבתים צריכות להיות אפס (כלומר מספר בטווח [4..252]). לסיכום ישנם 2^{106} אפשרויות עבור r. במילים אחרות r מורכב מארבעה חלקים באורך 32 סיביות כל אחד: כאשר
ביטחון
קיימת הוכחה ש-Poly1305 מבטיח שהדרך היחידה שמתקיף יוכל לנחש ערכים (n,m,a) כך שמתקיים שונים מאלו שנשלחו על ידי המקור כלומר זיוף תג האימות, היא לשבור את הצופן E. אם המתקיף לא מסוגל לשבור את E והמקבל מקפיד להיפטר מכל הערכים (n,m,a) שאינם אותנטיים כלומר  אז המקבל יכול להיות סמוך ובטוח שקיבל רק מסרים אותנטיים ולא מזויפים. כדי להעריך בכמות את הביטחון האמור, נניח שהמתקיף יכול להשיג עד C מסרים מאומתים (אותנטיים) ותגי האימות שלהם יחד איתם, וכן נניח שהמתקיף רשאי לבצע לכל היותר D ניסיונות זיוף של תגי האימות אותם הוא רשאי לשלוח ליעדם ולקבל בחזרה את התגובה האם התג התקבל כאותנטי או נדחה. נניח עוד שההסתברות להצלחת המתקיף בשבירת הצופן E היא \epsilon כלומר אחרי C+D שאילתות בסיכויים של חצי ועוד \epsilon הוא מסוגל להבחין בין פלט הצופן לבין מחרוזת אקראית אמיתית. אם למען הפשטות כל המסרים הם באורך L הרי שבהסתברות של לפחות כל ניסיונות הזיוף של המתקיף יתגלו ויידחו על ידי המקבל. ביתר פירוט אם C\le 2^{64} הרי שסיכויי המתקיף הם לכל היותר. אף על פי שאין דרך להוכיח עבור צופן כמו AES למשל ש-\epsilon קטן אולם ברור שהשאיפה העיקרית בכל צופן סימטרי היא להגיע ל-\epsilon נמוך ככל האפשר, כי אחרת המשמעות היא שהמתקיף יוכל לשבור את הצופן. ההוכחה לנכונות הצהרת הביטחון שהובאה מופיעה במאמר של דניאל ברנשטיין.
ציורי קיר בקייב
סרהיי ניהויאן
בציור קיר זה, מתואר דיוקנו של סרהיי ניהויאן, שהיה הראשון שנהרג במהלך מהומות רחוב הרושבסקוהו בשנת 2014, כחלק מאירועי יברומאידאן. ניהויאן היה אקטיביסט ארמני-אוקראיני שנורה בידי הברקוט במהלך מחאה. את הדיוקן יצר האומן הפורטוגלי אלכסנדר פרטו, הידוע בכינויו Vhils, והוא נמצא בגן המאה השמימיים, לשעבר מגרש ריק, שהפך לחלל קהילתי.
תחייה
"תחייה" היא עבודה משותפת של הצמד הצרפתי Seth x Kislow. ציור קיר זה נחשב לאחד מהמוכרים ביותר בקייב. הוא נוצר באפריל 2014, ומופיעים בו נושאים אוקראיניים שונים, לצד תקווה לעתיד.
ג'ורג' הקדוש האוקראיני
"ג'ורג' הקדוש האוקראיני" הוא ציור קיר אלגורי שיצר האמן AEC, ומתייחס לסיפורו של ג'ורג' קוטל הדרקון. לציור מסר פוליטי: הדרקון הדו-ראשי מתאר את רוסיה במזרח ואת נאט"ו במערב, מחלקים את אוקראינה.
ציור קיר ללא שם מאת Xav
חביאר רובלדו, הידוע בשמו המקצועי Xav, יצר ציור זה של ילד מחייך ב-2017, בתמיכת Art United Us. הציור עורר מחלוקת בקרב הקהילה המקומית, בהיותו מתאר ילד שחור, ועורר תגובות גזעניות עוד מראשית העבודה עליו. ואמנם, מכיוון שרובלדו היה עצמאי ולא תלוי כלכלית בגורם רשמי כלשהו, ציור הקיר הושלם, למרות עיכוב של שבועיים.
כריס סינגלטון
כריסטופר קארל "כריס" סינגלטון הבן (באנגלית: .Christopher Carl "Chris" Singleton Jr; נולד ב-21 בנובמבר 1989) הוא כדורסלן אמריקאי, המשחק בקבוצת אנאדולו אפס מליגת העל הטורקית והיורוליג, בעמדות הפאוור פורוורד והסנטר.
מייקל די סאלה
התנגדותו לעונש המוות
לאחר תום כהונתו כמושל, היה די סאלה מייסד שותף ויושב הראש של הוועדה הלאומית לביטול עונש מוות פדרלי. ספרו "הכוח של החיים או המוות" (The Power of Life or Death), שיצא לאור ב-1965 דן בסוגיה ומתאר את התנסויותיו הקשות כאדם שהיה אחראי על קבלת ההחלטות הסופיות בנוגע להוצאות להורג. די סאלה צוטט כמי שאמר: "אף אחד שלא צפה במחוגי השעון מציינים את הדקות האחרונות לחייו של נידון למוות, ביודעו שרק לו עצמו נתונה הסמכות הזמנית הדומה לזו של האל לעצור את השעון, לא יכול להבין את הייסורים הכרוכים בהחלטה על פנייה לחנינה".
מלודי מייקר
ציוני דרך בתולדות המגזין
המגזין החל כמסקר אירועי ג'אז בבריטניה ומשנות ה-30 בארצות הברית. בין מבקרי הג'אז שכתבו לעיתון נמנים ג'ון האמונד (אחד ממגלי הכישרונות החשובים בתולדות המוזיקה, שגילה בין השאר את בילי הולידיי, בני גודמן, ליונל המפטון, ארית'ה פרנקלין ובוב דילן) ולאונרד פד'ר.
מושבת האומנים של דרמשטאדט
בית קונרד זוטר
האדריכל קונרד זוטר (Conrad Sutter) תכנן ובנה את בית זה, כמו גם את עיצוב הפנים כולו. הבניין נכלל בתערוכה בניגוד לחוות הדעת של חבר השופטים, על דעתו של זוטר.
מושבת המגורים הקטנה
מושבת המגורים הקטנה (Kleinwohnungskolonie) הוקמה על המדרון המזרחי של מתילדנהוהה כמודל למגורים למעמדות פחות אמידים. היא כללה בית אחד דו-משפחתי, שני בתים צמודי קרקע ושלושה בתים שבהם דירה אחת. הבתים לדוגמה הוצגו ביחד על ידי חברת ארנסט לודוויג והחברה המרכזית של הסן לבניית דירות זולות יותר. שישה תעשיינים בולטים מהסן סיפקו את המימון. התנאים דרשו מהבתים לכלול לפחות שלושה חדרי מגורים, שיהיו עשויים מחומרי בניין מקומיים, ולא יעלו יותר מ-4,000 מארק עבור בית בן דירה אחת או 7,200 מארק לבית דו-משפחתי. יתר על כן, האדריכלים נדרשו לתכנן פנים בעלות של פחות מ-1,000 מארק למגורים. הבניינים תוכננו על ידי האדריכלים המקומיים לודוויג מאהר (Ludwig Mahr), גאורג מצנדורף (Georg Metzendorf), יוזף רינגס (Josef Rings), היינריך ולבה (Heinrich Walbe), ארתור וינקופ (Arthur Wienkoop) ויוזף מריה אולבריך. הבניינים המרוהטים במלואם הוצגו בשנת 1908, אך פורקו זמן קצר לאחר סיום התערוכה.
בירור יהדות
בירור יהדות אצל עולים מאתיופיה
בין השנים 2010 ו-2012 עמותת טבקה פעלה במישור המשפטי בעת שהיה צורך לאשר כי העומדים בפני הבירור אכן יהודים ובחלק מהמקרים דובר על תהליכים שלקחו אף מספר שנים עד להחלטה סופית
בירור יהדות אצל עולים ממדינות חבר העמים
אדם יופנה לבירור יהדות אצל אחד מחוקרי היהדות בערים הגדולות (חיפה, ת"א, ירושלים, אשקלון או באר שבע) ויידרש להביא תעודות מקוריות בלבד (לא דיזה) עד 4 דורות אחורה. יש להוכיח מעל ספק סביר את אמיתות התעודות. הנושא נמצא כמקור לתהפוכות פוליטיות כי נכון ל-2010 מדובר על מעל 700 אלף איש שנדרשים להוכיח את יהדותם לפני חתונתם. התהליך אורך בין חודש לממוצע ארצי של חצי שנה עד לסיום תיק או נטישת התהליך, אולם קיימים מקרים (פחות מ-20%) שלאורכים למעלה משנה. על מנת לעזור בתהליך קיימים הארגונים שורשים, מכון עתים, עמותת צומת והרכב מיוחד לבירור יהדות בבית דין ירושלים בראשות הרב אברהם דב לוין, שהוקם בשנת 1990 וגישתו מחמירה יותר. תהליך הבירור בבית הדין של הרב לוין אורך בממוצע בין שבועיים לחודש.
תהליך ציקלוסטציונרי
הגדרה
\forall t
טיסה 185 של סילק אייר
מבצע החיפוש
המטוס שקע במימי נהר המוסי הבוצי, לא היה קל לחפש בנהר מכיוון שהראות לצוללנים הייתה כ-1.5 מטר. הצוללנים פשוט גיששו בקרקעית, וכשמצאו משהו, הם הרימו אותו. לאחר מכן, הביאו לנהר מנופים ימיים ענקיים, שיכלו להרים כמויות ענקיות של בוץ בכל כף, ואז להשאיר אותם לצוות החיפוש על האדמה שיחפשו בתוך ערימת הבוץ חלקים מהמטוס. המנופים הוקצבו ל-20 יום.
Sankofa
עלילה
לאחר מכן, בהמשך העלילה, מונה מועברת לגופה של משרתת בית שחורה באמריקה הצפונית בשם שולה כדי "לחיות את חייהם של אבותיה המשועבדים". היא נלקחת למטע לפאייט שבדרום ארצות הברית, שם היא סובלת מהתעללות מצד אדוניה, בעלי העבדים, והופכת להיות קורבן להתעללות ולאונס יומיומי. במטע עצמו, פוגשת שולה (מונה) דמויות רבות, כולל נונו (אלכסנדרה דואה), שפחה מבוגרת, נובל עלי משרת הבית, אשר חצוי בין הנאמנות לאדוניו לבין העבדים אחרים, אשר אוהב מאוד את נונו ועושה הכל כדי להגן עליה, ושאנגו, עבד מאיי הודו המערבית שנמכר לבעל המטע שבו עובדת שולה והופך להיות המאהב שלה. שאנגו נקרא על שמו של האל יורובה והוא מראה לאורך העלילה נאמנות לעבדים האחרים עד כדי כך שהוא מוכן להקריב את חייו למענם. לאורך העלילה ישנם מקרים רבים שבהם שאנגו נקלע לצרות בניסיון להילחם למען עבד אחר. שאנגו, לעיתים קרובות, מבצע פעולות וניסיונות מרד. כך למשל, הוא מנסה לגרום לשולה להרעיל את המשגיח הלבן במטעים ומשכנע אותה לחתוך את קני הסוכר מתוך כעס. כשנשאל מדוע הוא פשוט לא בורח מן המטע, הוא משיב שזה מפני שהוא לא יכול לעזוב את שאר העבדים מאחוריו. גם נונו וגם שאנגו מתנגדים ומורדים נגד שיטת העבדים בכך שהם עושים כל שביכולתם כדי לזכות בחופש.
אנאבסיים
לאנאבסים סנפירים בשרניים העוזרים להם לצאת מהמים ויחד עם זנבם הרירי ומכסה הזימים להתקדם ואפילו לטפס על צמחים נמוכים. אורכם מגיע ל-3.5-30 ס"מ והם בעלי ראש ופה גדול ואוכלים יצורים אחרים כמו דגים קטנים או סרטנים.
פרשת ניימן השנייה
תוקפו של סעיף 7א
בית המשפט דחה את טענתה של רשימת "כך" בהדגישו שסעיף 4 אינו חסין מפני שינוי, ובלבד השינוי נעשה בחוק ברוב של חברי כנסת. ואכן, סעיף 7א התקבל ברוב של חברי הכנסת. אשר לטענה שסעיף 7א פוגע בעקרונות הדמוקרטיה ציין בית המשפט, שהזכות להיבחר אינה מוחלטת ותיתכנה נסיבות בהן זכות זו תתנגש עם זכויות אחרות ויהיה מקום להגבלתה. נסיבות קיצוניות כאלו מנויות בסעיף 7א.
התנאים להגבלת הזכות להיבחר
(ה) היסודות השליליים כאמור בסעיף 7א לחוק היסוד באים לידי ביטוי חמור וקיצוני מבחינת עוצמתם.
ההחלטה בעניין הפסילה של רשימת "כך" נוכח אמות המידה שלעיל
בית המשפט דחה גם את הטענה שמטרותיה ומעשיה של הרשימה מעוגנים בהלכה היהודית. הוא הסתמך על פסק דינו שניתן ארבע שנים קודם לכן, אף הוא בעניינה של רשימת "כך", בה ציין שעל פי ההלכה, כאמור בתורה, אצל הרמב"ם ובמסכת גרים, המיעוט הלאומי זכאי לכל הזכויות האזרחיות והמדיניות של יתר תושבי המדינה. הוא דחה את הטענה שצורכי ביטחון מצדיקים תוכניות אפליה חמורות ודוחות כאלו שהציעה רשימת "כך".
ישראל לשם
ילדות בקיבוץ
האם פנינה שהתה בבית יתומים ובהמשך בהכשרה בעיר קלץ בפולין ועלתה ערב מלחמת העולם השנייה עם אחיה ושלוש אחיותיה. האב, שלמה פינקלשטיין, התחנך בבית ספר "תרבות" ברוקיטנה (היום באוקראינה) שהה בהכשרה של השומר הצעיר והגיע לארץ ישראל ב-1 בספטמבר 1939 באונייה "טייגר היל" שנחתה בחוף תל אביב. הורי האב שהמתינו לאחות הצעירה, שלמדה אגרונומיה בפריז, נספו בשואה.
שירות בצוללות
בחזרתו לארץ לא ניתן היה לשבץ את לשם בתפקיד בצוללת מאחר שאח"י תנין, הצוללת בה היה מיועד לשרת, נמצאה עדיין בשלב השיפוץ. בשל כך הוצב לשם כסגן מפקד טרפדת בפלגה 914 ובהמשך הוסמך כמפקד טרפדת. ביחידה זו זכה לניסיון פיקודי חשוב תוך ביצוע הפלגות מבצעיות רבות.
פיקוד על שייטת הצוללות
ב-1972 יצא לקורס במכללה הבין-זרועית לפיקוד ולמטה, שאותו סיים בהצטיינות ובסיומו חזר לשייטת הצוללות כמפקדה. דור צוללות ה-T הגיע לסוף דרכו והחלו ההכנות לבניית צוללות "הגל". באותה תקופה הגיעו ספינות הדבור הראשונות מארצות הברית וחיל הים הטיל על שייטת הצוללות לקולטן. תקופה זו תרמה לתעסוקה מבצעית לצוותים שהמתינו לרכש הצוללות ונתנה אפשרות לבחון את יכולתם של קציני הצוללות הצעירים בפיקוד על כלי–שיט, ולו קטן יותר.
חיים אזרחיים
בשנת 1995 עבר לשרת כראש אגף הנדסה ותשתיות במועצה אזורית משגב, ועסק בין היתר בהרחבת היישובים הקיימים והקמת יישובים חדשים.
הדרבי של בלגרד
הדרבי של בלגרד (בסרבית-קירילית: Београдски дерби; בכתב לטיני: Beogradski derbi), המכונה "הדרבי הנצחי" (בסרבית-קירילית: Вечити дерби; לטינית - Večiti derbi) או "הדרבי של דרום אירופה", הוא הדרבי המקומי בבלגרד, סרביה בין שתי קבוצות הכדורגל הגדולות בבלגרד ובסרביה: פרטיזן בלגרד והכוכב האדום בלגרד.
ז'מרינקה
יהודי ז'מרינקה
ב-17 ביולי 1941 נכבשה העיר על ידי הגרמנים. הודות לקרבתה של העיר למסילת הרכבת הצליחו רבים מן התושבים להימלט, בכללותם גם יהודים רבים. עד סוף אוגוסט 1941 היו בעיר כ-600 יהודים. בעיר הוקם גטו. בהמשך הועברה ז'מרינקה לשליטת הרומנים. לגטו הגיעו יהודים גם מרומניה עצמה. במרץ 1943 ביקרה במקום משלחת של ועדת העזרה היהודית האוטונומית של מרכז היהודים בבוקרשט, אז היו בגטו 3,274 יהודים, מתוכם 2,700 מרחבי אוקראינה.
מתחם אנרג'י
מתחם אנרג'י הוא מתחם הכולל משרדים ומרכז מסחרי בחדרה. המתחם נמצא בבעלות חברת "אמירי גן".
נגישות
בתחילת דרכו של המתחם הנגישות למתחם הייתה ברכב פרטי בלבד פרט לקו אוטובוס פנימי שמספרו 1 הנכנס למתחם 7 פעמים ביום שעודנו פעיל.
שמואל דב שפירא
הרב שמואל דב שפירא (נולד ב-28 באפריל 1950) הוא רב המועצה המקומית כוכב יאיר, חבר מועצת צהר ומנהל את בית ההוראה של הארגון.
בני יוסף
חוק נהרי
בשנת 2007 אושר בכנסת ברוב גדול תיקון מס' 7 לחוק חינוך ממלכתי (תיקון שנודע בשם חוק נהרי) המחייב רשויות מקומיות במימון "מוסדות מוכרים שאינם רשמיים" (שהם בעיקר מוסדות חרדיים, ובהם 'מעיין החינוך התורני'), בשיעור של 75 אחוזים מהמימון הניתן למוסדות חינוך רשמיים, עם אופציה למתן מימון של 100 אחוזים. ביולי 2013 בוטל התיקון. במסגרת "חוק ההסדרים" לשנים 2015 ו-2016 תוקן שוב חוק חינוך ממלכתי, והוחלף בו סעיף 11א, לסעיף המחייב רשויות מקומיות במימון "מוסדות מוכרים שאינם רשמיים".
עוסמאן בוכארי
קריירת מועדונים
ב-12 באוגוסט 2021 הושאל למשך עונה אחת לנאנט מליגת העל הצרפתית. בעונה זו זכה עם נאנט בגביע הצרפתי.
ויליאם פינקני
ראשית חייו
פינקני היה נואם מוכשר בעל שליטה רחבה בשפה ונאמר עליו שהוא ניחן באופן דיבור נעים ורהוט.
סאמרסלאם (2020)
סאמרסלאם (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-23 באוגוסט 2020 באולם אמוויי סנטר שבאורלנדו, פלורידה. האירוע היה האירוע ה-33 בסדרת אירועי סאמרסלאם וכלל את חווית הצפייה לקהל המוכרת יותר בשם ThunderDome.
רקע
סאמרסלאם הוא אירוע שלם וצפה שנתי, המופק על ידי ה-WWE במתכונת של חודש אוגוסט מאז שנת 1988 ואף זכה לכינוי "החגיגה הגדולה ביותר של הקיץ". הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים". אירוע זה נחשב לשני בחשיבותו בשנה לאחר רסלמניה.
עלילות
בשבועות האחרונים של שנת 2019, רוז הייתה מעורבת בעלילה רומנטית עם אוטיס מהצמד Heavy Machinery, שמאוחר יותר הפכה למשולש אהבה אשר כלל בנוסף את דולף זיגלר, שניהל פיוד נגד אוטיס על השגת רוז. ב-3 באפריל, נחשף סרטון אשר הסביר את האמת על הדייט המתוכנן שהיה לה עם אוטיס ביום ולנטיין. התברר שחברתה הטובה של רוז, סוניה דוויל, שלחה הודעות לאוטיס כדי להוריד אותו ממנה ולאחר מכן מחקה הודעות אלו, כשבמקביל היא עירבה את זיגלר בסיפור. כל מעשיה של דוויל היו במטרה להשיג בחזרה את תשומת ליבה של רוז. לאחר שרוז צפתה בסרטון זה, היא עזבה את דוויל בזעם. בלילה השני של האירוע רסלמניה 36, שהוקלט ב-25 וב-26 במרץ (ושודר ב-5 באפריל), רוז התערבה במהלך הקרב שהתנהל בין אוטיס לזיגלר, כשתקפה את דוויל שעמדה מחוץ לזירה ואף הכתה את זיגלר בעזרת מכה מתחת לחגורה בזמן שהשופט לא ראה זאת, מה שאיפשר לאוטיס לנצל זאת לטובתו לנצח בקרב. לאחר הקרב, רוז ואוטיס התנשקו. רוז ניהלה פיוד זה עם דוויל במשך החודשים הבאים, כשהאחרונה טענה שרוז היא בעלת יופי חיצוני מבלי שום יכולות בזירה. ב-31 ביולי בפרק של התוכנית סמאקדאון, דוויל תקפה את רוז מאחורי הקלעים ולאחר מכן גזרה חלק משיערה של רוז. רוז, שעתה הסתובבה עם שיער קצר יותר ממה שהיה לה, איתגרה את דוויל לקרב שיער נגד שיער באירוע סאמרסלאם, אתגר שדוויל נענתה אליו בחיוב. שבועיים לאחר מכן, דוויל החליטה להגביר את הסיכון בקרב כאשר היא שינתה את התניית הקרב לקרב ללא פסילות המפסידה עוזבת את ה-WWE.
ג'ורג' סימפסון
חייו
בשנת 1935 קיבל סימפסון תואר אבירות.
סימפסון קיבל תוארי דוקטור לשם כבוד מן האוניברסיטאות של מנצ'סטר, סידני ואברדין.
We'll Meet Again
השיר מביע בשם אומרו תקווה וביטחון בפגישה מחדש בעתיד עם אנשים קרובים. ככזה הוא דיבר מאוד ללבם של החיילים שיצאו אל סכנות המלחמה וללבם של קרוביהם שנשארו מאחור בחרדה לשלומם.
מאז המלחמה זכה השיר למספר רב של ביצועים מפי זמרים שונים וביניהם אנגלברט המפרדינק, בני גודמן, בארי מנילו, ג'ולי אנדרוז, ג'וני קאש, פרנק סינטרה ורוד סטיוארט. הוא גם זכה לעשרות אזכורים בסרטי קולנוע ובתוכניות טלוויזיה. אחד הידועים שבהם היה השמעת השיר בסצנת הסיום של הסרט דוקטור סטריינג'לאב. השיר הוזכר גם בשיר בשם "Vera" מהאלבום "The Wall" של להקת פינק פלויד.
ורה לין שרה את השיר בלונדון ב-2005 במסגרת האירועים לציון מלאת 60 שנים לסיום המלחמה. עשר שנים לאחר מכן שרו את השיר הזמרים קתרין ג'נקינס ואלפי בו בסופו של קונצרט חגיגי בלונדון לציון 70 שנים לסיום המלחמה באירופה.